સ્કંદ પુરાણમાં સહ્યા ખંડમાં એક કથા એવી છે કે કર્દમ નામે એક ૠષિ હતા. તેઓને અનુભૂતિ નામે પતિવ્રતા ગુણવાન શુધ્ધ ચારીત્રયવાળા ૠષિપત્ની હતા. બંનેનો સંસાર પ્રશંસનીય હતો. કાળને આધિન ૠષિએ દેહ ત્યજી દીધો. તે વખતે સતી થવાનો રીવાજ હતો પણ ૠષિને એક નાનું બાળક હોવાથી ૠષિમુનીઓએ ૠષિ પત્ની અનુભૂતિને સતી ન થતાં તપસ્વીની રહી બાળકને ઉછેરવા સલાહ આપી. ૠષિ પત્ની મંદાકીની નદીના કાંઠે ઝુંપડી બાંધી તપસ્યા આદરી, ભોજનમાં ફળ ફુલ દુધ માત્ર લેતાં વર્ષો વીતી ગયા.